દલિતો ઘોડી પર ચડે તેનાથી સવર્ણોને તકલીફ કેમ?\nતેમણે જણાવ્યું હતું કે રાજસ્થાનમાં છેલ્લાં ત્રણ વર્ષમાં દલિત વરરાજાઓને ઘોડી પર ચડતા રોકવા સંબંધે 38 ફરિયાદો નોંધાઈ હતી. એવી ઘટનાઓ સતત બનતી રહે છે. 

મધ્ય પ્રદેશના રતલામની બે વર્ષ પહેલાંની એક તસવીરે લોકોને ચોંકાવી દીધા હતા.

એક દલિત વરરાજાએ ત્યાં હેલ્મેટ પહેરીને ઘોડી પર ચડવું પડ્યું હતું કારણ કે એ લગ્ન વખતે ઘોડી પર ચડે એવું ગામના સવર્ણો ઇચ્છતા ન હતા.

પહેલાં તો તેની ઘોડી છીનવી લેવામાં આવી હતી. પછી પથ્થરમારો કરવામાં આવ્યો હતો. પથ્થરમારાથી વરરાજાને બચાવવા માટે પોલીસે હેલ્મેટનો બંદોબસ્ત કર્યો એ પછી ફુલેકું કાઢી શકાયું હતું.

ઉત્તર પ્રદેશના કાસગંજમાં પોલીસે તાજેતરમાં સત્તાવાર રીતે જણાવી દીધું હતું કે દલિત વરરાજાનું ઘોડી પર સવાર થવું શાંતિ માટે જોખમી છે.

દાદરી જિલ્લાના સંજરવાસ ગામમાં ગત વર્ષે એક દલિત વરરાજાની જાન આવી ત્યારે રાજપૂતોએ તેના પર હુમલો કર્યો હતો. 

તેમાં વરરાજા સંજય સહિત ઘણા જાનૈયાઓ અને કન્યા પક્ષના લોકો ઘાયલ થયા હતા. 

હુમલાખોરોએ જણાવ્યું હતું કે દલિત વરરાજા ઘોડી પર સવાર થઈને લગ્ન કરવા આવી ન શકે કારણ કે તેમને તેવો અધિકાર નથી.

હરિયાણાના કુરુક્ષેત્રમાં બે વર્ષ પહેલાં દલિત સમાજની એક જાન પર સવર્ણોએ એવું કહીને હુમલો કર્યો હતો કે દલિત વરરાજા ઘોડાની બગીમાં સવાર થઈને અમારા મંદિરમાં આવી ન શકે. જવું હોય તે રવિદાસના મંદિરે જાય.

પોલીસે સલામતીની વ્યવસ્થા કરી હોવા છતાં પથ્થરમારો થયો હતો.

લગ્નની સીઝનમાં લગભગ દર સપ્તાહે દેશના કોઈને કોઈ વિસ્તારમાંથી આવી ઘટનાના સમાચાર આવે છે. 

આ ઘટનાઓમાં એક વાત સમાન હોય છેઃ વરરાજા દલિત હોય છે, તે ઘોડી પર સવાર થયો હોય છે અને હુમલાખોરો સવર્ણ સમુદાયના લોકો હોય છે. 

આ ઘટનાઓનો અર્થ

ઉત્તર પ્રદેશના રહેવાસી સંજય જાટવને કાસગંજ જિલ્લામાં જાન કાઢવાની પરવાનગી મળતી નથી

સમાજશાસ્ત્રની દૃષ્ટિએ આવી ઘટનાઓના બે અર્થ છે.

એક, ઘોડી પર ચડવાની રસમ પહેલાં દલિત સમુદાયમાં ન હતી. સવર્ણો જ નહીં, દલિતો પણ માનતા કે ઘોડી પર ચડવાની રસમ માત્ર સવર્ણોની છે.

હવે દલિતો એ ભેદભાવમાં માનતા નથી અને દલિત વરરાજાઓ પણ લગ્ન વખતે ઘોડી પર સવારી કરતા થયા છે.

દલિતો ઉપલા વર્ગના લોકો જેવા દેખાવાના પ્રયાસ કરી રહ્યા છે. તેને લોકશાહીની અસર પણ કહી શકાય.

લોકશાહીએ દલિતોમાં પણ સમાનતા અને આત્મસન્માનની ભાવના પેદા કરી છે. પછાત વર્ગોમાં શરૂ થયેલી આ પ્રક્રિયા હવે દલિતો સુધી પહોંચી છે.

બીજું, સવર્ણો એટલે કે ઉપલા વર્ગની જ્ઞાતિઓ આ વાતનો...\n\ntl;dr:
રાજસ્થાનના પૂર્વ ગૃહ  મંત્રી ગુલાબચંદ કટારિયાએ વિધાનસભામાં એક રસપ્રદ પરંતુ ચિંતાજનક માહિતી આપી હતી.